stanford-oval/wikipedia huggingface dataset:
Fåbergstølsbreen

Fåbergstølsbreen on jäätikkö Lusterin kunnassa, Länsi-Norjassa. Jäätikkö on osa suurempaa Jostedalsbreen-jäätikköä.
Fuglafjørður (kunta)

| Fuglafjarðars kommuna |
| --- | --- |
 Näkymä Fuglafjørðurin kylään.
 Fuglafjørðurin kunnan sijainti
Valtio:  Tanska
Itsehallintoalue:  Färsaaret
Saari:  Eysturoy
Pinta-ala:  
 – Kokonaispinta-ala:  23 km²
Väkiluku (2005):  1 567
 – Väestötiheys:  68 as./km²
 
 www.fuglafjordur.fo 
Infobox OKVirheellinen NIMI-arvo: 
Fuglafjørður on kunta Färsaarilla. Se sijaitsee Eysturoyn saaren itälaidalla. Kunnan asukasluku on 1 567. Kunnan keskus on Fuglafjørðurin taajama. Muut asutuskeskukset kunnan alueella ovat Kambsdalurin taajama keskustan yhteydessä sekä Hellurin kylä.
Kylät

Fuglafjørður, Hellur
Franciscus Assisilaisen kirkko

Franciscus Assisilaisen kirkko voi viitata seuraaviin kirkkorakennuksiin:
Italiassa:
Pyhän Fransiskuksen basilika, Assisi, (Umbria, Italia)
Franciscus Assisilaisen kirkko, Palermo (Sisilia)
Franciscus Assisilaisen kirkko, Pistoia (Toscana)
Ranskassa:
Franciscus Assisilaisen kirkko, Pariisi
Franciscus Assisilaisen kirkko, Beauregard (Ain)
Franciscus Assisilaisen kirkko, Besançon-Planoise (Doubs)
Franciscus Assisilaisen kirkko, Lyon (Rhône)
Belgiassa:
Franciscus Assisilaisen kirkko, Louvain-la-Neuve (Vallonian Brabant)
Franciscus Assisilaisen kirkko, Waterloo (Vallonian Brabant)
Kanada:
Franciscus Assisilaisen kirkko, Ottawa,  l'Ontario
Franciscus Assisilaisen kirkko, Québec
Liettuassa:
Franciscus Assisilaisen kirkko, Vilna.
Slovakiassa:
Franciscus Assisilaisen kirkko, Hervartov
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Franciscus Assisilaisen kirkko”, voi hakea sivunnimihaulla, laajalla sivunnimihaulla tai tekstihaulla.
Francisco Álvarez Martínez

Francisco Álvarez Martínez
Francisco Álvarez Martínez (14. heinäkuuta 1925 – 5. tammikuuta 2022) oli espanjalainen kardinaali. Hän sai pappisvihkimyksensä 11. kesäkuuta 1950 ja toimi muun muassa Toledon arkkipiispana vuodesta 1995, kunnes erosi virasta 24. lokakuuta 2002.
Martínez oli yksi roomalaiskatolilaisen kirkon kardinaaleista 21. helmikuuta 2001 alkaen. Hän ennätti juuri osallistua uuden paavin valintaan vuonna 2005, sillä hän vietti 80-vuotispäiväänsä vasta heinäkuussa.
Martínez toimi vuosina 1973–1976 Tarazonan piispana.
Fårträskin muinaishaudat

Fårträskin muinaishaudat ovat Siuntiossa Uudellamaalla sijaitsevat kaksi rautakautista hautaröykkiötä eli hiidenkiuasta. Hautaröykkiöt sijaitsevat Fårträsk-järven eteläpuolisilla kallioilla. Toinen hautaröykkiö on hajotettu, ja ehjää kivetystä on vain noin 5,5 metrin alueella.
Muinaishaudat ovat lailla suojattuja kiinteitä muinaisjäännöksiä. Siuntion alueella on hautaröykkiöitä useiden korkeiden kallioalueiden päällä.
Folk och Rackare

Folk och Rackare oli ruotsalais-norjalainen folk rock -yhtye, joka toimi pääosin vuosina 1972–1986. Heitä pidetään joskus osana monipuolista Progg-liikettä. Aikana, jolloin ruotsalaista kansanmusiikkia hallitsi instrumentaalinen spelmansmusik, Folk och Rackare erottui yhdistämällä lauluperinteitä, erityisesti keskiaikaisia balladeja, jotka saivat vihjeitä pääasiassa brittiläisestä folk rock -skenestä.
Historia

Carin Kjellman (s. 1950) ja Ulf Gruvberg (s. 1946) perustivat yhtyeen vuonna 1972 opiskellessaan musiikkitiedettä Göteborgin yliopistossa. He esiintyivät ensimmäisen kerran yhdessä 1970 Västervikin kansanmusiikkifestivaalilla. Vuonna 1974 he julkaisivat albumin "Med rötter i medeltiden" ("Juurilla keskiajalla", nimellä Carin Kjellman & Ulf Gruvberg). Folk och Rackare (1976) sisälsi vierailevia muusikoita Kalle Almlöfin, Jonny Solingin ja Jørn Jensen. Jensen ja Trond Villa, molemmat norjalaisen Folque-yhtyeen jäsenet, tulivat pian kokopäiväisiksi jäseniksi, mikä loi ryhmän ytimen. Tätä kansainvälistä jäsenyhdistelmää pidettiin tuolloin jonkin verran sensaatiomaisena.
Folk och Rackaren musiikki veti vahvasti brittiläisten folk rock -yhtyeiden, kuten Fairport Conventionin ja Pentanglen musiikkiin. Kun Carin Kjellman tajusi, että näiden bändien soittamaa materiaalia oli olemassa myös Ruotsissa, hän alkoi etsiä kappaleita arkistokokoelmista. Tämä kohtasi aluksi jonkin verran skeptisyyttä joillakin tahoilla, jotka olivat huolissaan perinteisen materiaalin vääristymisestä tai kaupallistamisesta. Bändi esitti lähes yksinomaan perinteisiä kappaleita, mutta usein käsitteli materiaalia uudella tavalla, esimerkiksi yhdistämällä eri lähteitä tai lisäämällä alkuperäisiä melodioita. 1970-luvun lopulla yhtye menestyi kansainvälisesti ja esiintyi kansanmusiikkifestivaaleilla ympäri Eurooppaa.
Albumi Stjärnhästen ("Tähtihevonen", 1981) koostui perinteisistä joulu- ja Pyhä Stefanin päivä -lauluista (kuten ruotsalaisista muunnelmista kappaleesta "Pyhä Stephen ja Herodes"). Rackbagissa (1985) ryhmään liittyi kolme uutta jäsentä, Affe (Alf) Byberg (rummut), Olle Westbergh (koskettimet) ja Micke Jahn (sähkökitara) sekä vieraileva muusikko Richard Thompson. Uusien jäsenten liittyminen aiheutti jännitystä ryhmän sisällä ja lisääntyneitä kustannuksia, jotka saivat konsertinjärjestäjät epäröimään bändin varaamista, ja heidän tiensä päätyivät eroon.
Perintö

Pian yhtyeen hajoamisen jälkeen Kjellman nauhoitti sooloalbumin Amalthea -yhtyeelle. Kjellman, Jensen ja Gruvberg liittyivät kaikki radioon. Gruvberg tuotti Hedningarnain läpimurtoalbumin Kaksi!.
Vuonna 1996 yhtye kokoontui jälleen esiintymään Tanskan ja Ruotsin festivaaleilla ja vuonna 2017 jälleen Norrbostämmanissa. Muita esityksiä suunniteltiin vuodelle 2020, mutta niitä jouduttiin siirtämään pandemian vuoksi. Huhtikuussa 2022 kiertue vihdoin eteni.
Folk och Rackare on säilyttänyt merkittävän vaikutuksen ruotsalaiseen nykykansanmusiikkiin, inspiroinut bändejä, kuten Garmarna ja Ranarim, sekä kansanlaulaja ja -muusikko Lena Willemark.
Folke Alnevik

| Mitalit | Mitalit | Mitalit |  |
| --- | --- | --- | --- |
|  Alnevik 1940-luvulla. |  Alnevik 1940-luvulla. |  Alnevik 1940-luvulla. |  |
Maa:   Ruotsi
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 1948 | 4×400 m viesti |  |
| EM-kilpailut  | EM-kilpailut  | EM-kilpailut  |  |
|  Pronssia | Oslo 1946 | 4×400 m viesti |  |
Arvid Folke Alnevik (31. joulukuuta 1919 Arbrå – 17. elokuuta 2020 Gävle) oli ruotsalainen yleisurheilija ja olympiamitalisti.
Elämä ja urheilu-ura

Alnevik kilpaili Lontoon kesäolympialaisissa 1948, missa hän saavutti pronssia 4 × 400 metrin viestijuoksussa ja eteni neljännesvälieriin 400 metrin juoksussa. Alnevik kilpaili myös vuoden 1946 EM-kilpailuissa ja saavutti pronssia 4 × 400 metrin viestijuoksussa.
Alnevik saavutti 400 metrillä kuusi mitalia Ruotsin-mestaruuskilpailuista. Hän työskenteli Ruotsin puolustusvoimissa ja ylennettiin majuriksi. Hän työskenteli myös Gävlen alueen golfin kehittämiseksi. Alnevik kuoli satavuotiaana 17. elokuuta 2020: häntä pidettiin kuollessaan vanhimpana elossa olleena olympiamitalistina. Hän oli sairastanut aikaisemmin samana vuonna COVID-19-koronavirustaudin mutta kuoli makuuhaavasta aiheutuneeseen verenmyrkytykseen.
Aiheesta muualla

Folke Alnevik Kansainvälinen olympiakomitea. (englanniksi)
Georges Miez

| Mitalit | Mitalit | Mitalit |  |
| --- | --- | --- | --- |
|  Georges Miez |  Georges Miez |  Georges Miez |  |
Maa:   Sveitsi
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Amsterdam 1928 | rekki |  |
|  Kultaa | Amsterdam 1928 | moniottelu |  |
|  Kultaa | Amsterdam 1928 | joukkuekilpailu |  |
|  Kultaa | Berliini 1936 | permanto |  |
|  Hopeaa | Amsterdam 1928 | hevonen |  |
|  Hopeaa | Los Angeles 1932 | permanto |  |
|  Hopeaa | Berliini 1936 | joukkuekilpailu |  |
|  Pronssia | Pariisi 1924 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 1934 | permanto |  |
|  Kultaa | Budapest 1934 | joukkuekilpailu |  |
|  Hopeaa | Budapest 1934 | rekki |  |
Georges Miez, myös Georg tai Giorgio, (2. lokakuuta 1904 Töss, nykyisin osa Winterthuria, St. Gallenin kantoni, Sveitsi – 21. huhtikuuta 1999 Savosa, Ticino, Sveitsi) oli sveitsiläinen telinevoimistelija ja olympiavoittaja.
Miez voitti urallaan kaikkiaan kahdeksan olympiamitalia. Hän aloitti olympiauransa 19-vuotiaana Pariisin olympialaisissa 1924 osallistumalla yhdeksään eri lajiin (mukaan lukien muun muassa köysikiipeily), joista tuloksena oli pronssia voimistelun joukkuekilpailussa ja viides sija rekillä. Seuraavissa, vuoden 1928 kisoissa Miez oli paras telinevoimistelija: hän voitti moniottelun sekä rekin ja oli voittamassa joukkuekultaa. Hevosella hän voitti hopeaa. Los Angelesin kesäolympialaisissa 1932 Miez oli ainoa sveitsiläinen voimistelija ja osallistui vain permannolle voittaen hopeamitalin. Viimeisissä olympialaisissaan Berliinissä 1936 Miez otti kultaa permannolla ja hopeaa joukkuekisassa.
MM-kilpailuista Miez voitti kaksi kulta- ja yhden hopeamitalin.
Kilpauransa jälkeen Miez jatkoi työtään telinevoimistelun, etenkin nuoriso- ja naisvoimistelun parissa. Miez kuoli vuonna 1999 Savosassa, Luganon lähellä 94-vuotiaana.
Aiheesta muualla

Georges Miez Kansainvälinen olympiakomitea. (englanniksi)
Miesten rekin olympiavoittajat
Franz Berghammer

| Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Maa:   Itävalta> Miesten käsipallo. |
| --- | --- | --- | --- |
|  Hopeaa | Berliini 1936 | käsipallo |  |
Franz Berghammer (20. marraskuuta 1913 – 1. heinäkuuta 1944) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936.
Franz Bartl

| Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Maa:   Itävalta> Miesten käsipallo. |
| --- | --- | --- | --- |
|  Hopeaa | Berliini 1936 | käsipallo |  |
Franz Bartl (7. tammikuuta 1915 – 12. heinäkuuta 1941) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Bartl pelasi turnauksessa kolme ottelua.
Fourcès

Fourcèsin kylänraittia.
Fourcès [fʊr'sɛs] on Ranskan kunta Occitanien alueella Gersin departementin pohjoisrajalla. Kunnan asukasluku vuonna 2014 oli 272. Fourcès kuuluu Armagnac-Ténarèzen kantoniin Condomin arrondissementissa.
Fourcès kuuluu kauneimpien ranskalaiskylien järjestöön Les Plus Beaux Villages de France, johon Gersin departementista kuuluu kolme muutakin kylää. Kylän ympyränmuotoisen asemakaavan keskuksena on aikoinaan ollut linna, jonka paikalla on nyt puiden varjostama aukio. Kylä tunnetaan huhtikuisista kukkafestivaaleistaan.
Aiheesta muualla

Kuvia tai muita tiedostoja aiheesta Fourcès Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Fourcès
Käännös suomeksi
Franz Biebl

Franz Xaver Biebl (1. syyskuuta 1906 Pursruck – 2. lokakuuta 2001 München) oli saksalainen säveltäjä, jonka tuotannosta suurin osa oli kuoromusiikkia.
Biebl syntyi Pursruckissa vuonna 1906 ja opiskeli myöhemmin Münchenissä. Vuosina 1932–1939 hän toimi kuoronjohtajana. Vuodesta 1939 lähtien hän opetti laulua ja musiikin teoriaa Salzburgissa. Vuosina 1944–1946 Biebl oli sotavankina Yhdysvalloissa, ja jatkoi musiikin tekemistä ja perusti kuoron sotavankileirille. Sodan jälkeen  Biebl palasi Itävaltaan, muutti Saksaan ja vuonna 1959 perusti kuoromusiikin osaston Baijerin radioyhtiölle. Hän kuoli lokakuussa 2001.
Franz Bairlein

Franz Bairlein on saksalainen lintutieteilijä.
Bairlein opiskeli Konstanzin yliopistossa biologiaa, kemiaa ja lääketiedettä vuosina 1973–1977, biologian jatko-opintoja 1977–1980, ja väitteli tohtoriksi 1980. Tämän jälkeen hän työskenteli kaksi vuotta Radolfzellin lintuasemalla, avustavana tutkijana ja opettajana Kölnin yliopiston eläintieteen laitoksella 1982–1987, sekä Heisenberg-stipendiaattina Saksan tutkimusneuvostossa (Deutsche Forschungs-gemeinschaft) ja Kölnin yliopiston eläintieteen apulaisprofessorina 1987–1990. Vuonna 1988 hän vietti sapattivuoden University of Southern Mississippissä Hattiesburgissa Yhdysvalloissa. Vuodesta 1990 alkaen Bairlein on toiminut Helgolandin lintuaseman (Institut für Vogelforschung "Vogelwarte Helgoland") johtajana Wilhelmshavenissa. 1992 hänet nimitettiin Oldenburgin yliopiston eläintieteen professoriksi.
Bairlein on tehnyt useita tutkimusretkiä Afrikkaan, sekä Ranskan Polynesiaan ja Pohjois-Amerikan arktisille alueille. Vuodesta 2004 alkaen hän on ollut American Ornithologists' Unionin kirjeenvaihtajajäsen. Hänellä on ollut lukuisia luottamustoimia eri tieteellisissä seuroissa ja hän on toiminut useiden lintutieteellisten julkaisujen päätoimittajana tai toimitusneuvoston jäsenenä. Vuodesta 2007 lähtien hän on toiminut EURINGin (Euroopan rengastuskeskusten unioni) puheenjohtajana.
First Blood Last Cuts

| First Blood Last Cuts W> A.S.P. |
| --- | --- | --- |

Kokoelmalevyn tiedot
 Äänitetty : 1983–1993
 Julkaistu: 1. heinäkuuta 1993
 Formaatti: CD, 2LP
 Tuottaja(t): Blackie Lawless
 Tyylilaji: heavy metal
 Kesto: 74.50
 Levy-yhtiö: Capitol
W.A.S.P:n muut julkaisut
| The Crimson Idol 1992 | First Blood Last Cuts 1993 | Still Not Black Enough 1995 |
First Blood Last Cuts on heavy metal -yhtye W.A.S.P.:in kokoelma-albumi, joka julkaistiin vuonna 1993.
Kappaleet

Animal (Fuck Like a Beast) – 3.04
L.O.V.E. Machine – 3.51 (Remix)
I Wanna Be Somebody – 3.34 (Remix)
On Your Knees – 3.47
Blind in Texas – 4.21 (Remix)
Wild Child – 5.08 (Remix)
I Don't Need No Doctor – 3.26 (Remix)
The Real Me – 3.20
The Headless Children – 5.47
Mean Man – 4.50
Forever Free – 5.09
Chainsaw Charlie – 7.47
The Idol – 8.40
Sunset and Babylon – 3.33
Hold On to My Heart – 4.22
Rock and Roll to Death – 3.46
Arvostelut

AllMusic:
Aiheesta muualla

First Blood Last Cuts discogs.com -sivustolla (englanniksi)
Albumi First Blood Last Cuts Encyclopaedia Metallum -sivustolla (englanniksi)
W.A.S.P.
| --- | --- |
Studioalbumit:   W.A.S.P.  The Last Command  Inside the Electric Circus  The Headless Children  The Crimson Idol  Still Not Black Enough  Kill Fuck Die  Helldorado  Unholy Terror  Dying for the World  Neon God: Part I The Rise  Neon God: Part II The Demise  Dominator  Babylon  Golgotha 
Livealbumit:   Live...In the Raw  Double Live Assassins  The Sting  Live...Animal  Live in Japan 1986 
Kokoelmat:   First Blood Last Cuts  The Best of the Best: 1984-2000, Vol. 1  The Best Of The Best  The 7 Savage: 1984-1992
Gelos

| Gelos |
| --- | --- |
 Hevossiittola
 vaakuna
 Gelos
 Koordinaatit: 43°17′03″N, 0°22′12″W 
Valtio:  Ranska
Alue:  Uusi-Akvitania
Departementti:  Pyrénées-Atlantiques
Arrondissementti:  Pau
Pinta-ala:  
 – Kokonaispinta-ala:  11,0 km²
Väkiluku (2016):  3 499 
 – Väestötiheys:  317 as./km²
Kunnan numero:  64237
 
 Kunnan kotisivut 
Infobox OKVirheellinen NIMI-arvo: 
Gelos on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se on Paun eteläinen esikaupunki.
Kunnassa on kansallinen hevossiittola. Sen perusti Napoleon I vuonna 1808 Navarran parlamentin taloustuomioistuimen presidentin entiseen kesäpalatsiin. Se on yksi alueen harvoista 1700-luvun rakennuksista. Nykyään hevossiittolasta saadaan Ranskan parhaimmistoon kuuluvia ratsuja.
Aiheesta muualla

Kuvia tai muita tiedostoja aiheesta Gelos Wikimedia Commonsissa
Ford Iosis

Ford Iosis
Ford Iosis on Fordin syksyllä 2005 Frankfurtin autonäyttelyssä esittelemä sedan-korinen konseptiauto. Auton erikoisuutena ovat hiilikuituiset lokinsiipiovet ja kamerat sivupeilien sijaan. Auton muodot antoivat vihjeitä seuraavan sukupolven Ford Mondeon ulkonäöstä.
Aiheesta muualla

Kuvia tai muita tiedostoja aiheesta Ford Iosis Wikimedia Commonsissa
Fritz Sack

Fritz Sack on saksalainen jalkapallovalmentaja. Hän toimi kauden 1950–1951 DDR-Oberligassa pelanneen Dynamo Dresdenin päävalmentajana. Sack valmensi seuran neljänneksi.
Gary Anderson (täsmennyssivu)

Gary Anderson -nimisiä henkilöitä ovat:
Musiikki

Gary M. Anderson (s. 1947), muusikko, kapellimestari, sovittaja ja tuottaja
Gary ”Angry” Anderson (s. 1947), australialainen laulaja-lauluntekijä, televisiojuontaja ja näyttelijä
Gary Levone Anderson, Gary US Bonds (s. 1939), yhdysvaltalainen R&B- ja rock-laulaja
Urheilu > Amerikkalainen jalkapallo

Gary Anderson (s. 1955) amerikkalainen hylkkääjä
Gary Anderson (s. 1959), eteläafrikkalainen potkaisija
Gary Anderson (s. 1961), amerikkalainen puollustaja
Urheilu > Muut urheilulajit

Gary Anderson (s. 1967), uusiseelantilainen pyöräilijä
Gary Anderson (s. 1970), skotlantilainen tikanheittäjä
Gary Anderson (s. 1969), kanadalainen uimari
Gary Anderson (s. 1939), yhdysvaltalainen kilpa-ampuja ja kaksinkertainen olympiamitallisti
Muut

Gary Anderson (s. 1951), brittiläinen Formula 1 -autojen suunnittelija
Gary Anderson (s. 1947), yhdysvaltalainen suunnittelija ja arkkitehti.
Fidžinhindi

| Fidžinhindi |
| --- | --- |
Oma nimi:  फ़िजी बात Fiji Baat
Muu nimi:  Fidžin hindustani hindustani
Tiedot
Alue:   Fidži
Virallinen kieli:   Fidži
Puhujia:  380 000
Sija:  ei 100 suurimman joukossa
Kirjaimisto:  devanagari, latinalainen
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet – indoarjalaiset kielet – läntiset hindikielet – hindustani
Kielikoodit
ISO 639-1:  ei ole
ISO 639-2:  ei ole
ISO 639-3:  hif
 Ohje 
Wikipedia, vapaa tietosanakirja
Fidžinhindi (omakielinen nimi: फ़िजी हिंदी, fiji baat) tai hindustani on indoarjalaisiin kieliin kuuluva kieli, jota äidinkielenään puhuu noin 400 000 fidžinintialaista. Fidžin lisäksi kielen puhujia löytyy Australiasta, Uudesta-Seelannista, Kanadasta ja Yhdysvalloista.
Kieli on erilainen kuin tavallinen hindi, jota puhutaan Intiassa; esimerkiksi verbien taivutus on yksinkertaistettu fidžinhindissä. Kieli on muodostunut bhodžpurin ja awadhin murteista, nykyisen Uttar Pradeshin itäosista, sekä lukuisista englannin ja saarivaltion alkuperäisen fidžin kielen sanoista. Fidžinhindi alkoi kehittyä 1879–1916, kun englantilaiset siirtomaaisännät toivat Fidžin sokeriplantaaseille intialaisia työntekijöitä. Huolimatta fidžinintialaisten monista etnisistä taustoista (esim. tamilit ja bengalit) fidžinhindi on kaikkien yhteinen kieli. Ennen itsenäistymistä fidžinhindiä käytettiin myös sokeriplantaaseilla, mutta tämä kielimuoto oli englantiin pohjautuva pidginkieli, josta käytetään nimitystä fiji baat.
Kieltä kirjoitetaan sekä latinalaisin aakkosin että devanagarilla. Uusi testamentti on käännetty fidžinhindiksi vuonna 2002.
Fonologia

Fidžinhindin fonologia muistuttaa pitkälti hindiä, mutta erojakin on.
Fonologia > Konsonantit

Fidžinhindissä ei ole retrofleksikonsonantteja, kun taas [θ] ei esiinny hindissä.
|  |  | Labiaali | Dentaali | Alveolaari | Palataali | Velaari | Glottaali |
| --- | --- | --- | --- | --- | --- | --- | --- |
| Nasaali | Nasaali | m |  | n |  |  |  |
| Klusiili | Norm. | p | b |  | t | d |  | k | g |  |
| Klusiili | Asp. | pʰ | bʰ |  | tʰ | dʰ |  | kʰ | gʰ |  |
| Affrikaatta | Norm. |  |  |  | ʧ | ʤ |  |  |
| Affrikaatta | Asp. |  |  |  | ʧʰ | ʤʰ |  |  |
| Frikatiivi | Frikatiivi | f | v | θ | s | z | ʃ | x | h |
| Tremulantti | Tremulantti |  |  | r |  |  |  |
| Lateraali | Lateraali |  |  | l |  |  |  |
| Approksimantti | Approksimantti | w |  |  | j |  |  |
Joidenkin äänteiden välillä on vaihtelua: [pʰ]~[f], [k]~[q], [s]~[ʃ], [x]~[kʰ] ja [z]~[ʤ].
Fonologia > Vokaalit

Hindistä poiketen fidžinhindissä ei ole lainkaan nasaalivokaaleja. Vokaalien lisäksi kielessä on kaksi diftongia [aɪ] ja [aʊ].
|  | Etinen> pitkä | Etinen> lyhyt | Keskinen | Takainen> pitkä | Takainen> lyhyt |
| --- | --- | --- | --- | --- | --- |
| Suppea | iː | ɪ |  | uː | ʊ |
| Puolisuppea | eː |  | ə | oː |  |
| Puoliavoin |  | ɛ | ə |  | ɔ |
| Avoin |  |  |  | aː |  |
Eroja hindiin

Sekä intialaisista kielistä, lähinnä hindistä, että englannista lähtöisin olevat sanat ovat muuttaneet merkitystään fidžinhindissä. Intialaisista kielistä lähtöisin olevia lainoja ovat muun muassa:
| Fidžinhindi | merkitys | alkuperäinen merkitys hindissä |
| --- | --- | --- |
| bekaar | huono, hyödytön | hyödytön, työtön |
| bihaan | huominen | huomisaamu (bhodžpuriksi) |
| gap | vale | juoru |
| jor | nopea | voima, vahvuus |
| khassi | pässi | kuohittu eläin |
| maalik | jumala | omistaja, jumala, työnantaja |
| Mandaraaji | Etelä-Intia | madrasilainen (alkujaan Madraasi) |
| Punjabi | sikhi | punjabilainen |
Fidžinintialaiset ja fidžinhindi

Fidžinintialaisten joukkopako Fidžiltä maan sotilasvallankaappauksen vuoksi 1987 on ajanut väestöä mm. Uuteen-Seelantiin, jossa on kova paine oppia hyvää englantia, ja varsinkin nuoremmat polvet kokevat tämän paineen erityisen kovaksi.
Etelä-Tyynenmeren yliopisto on alkanut tarjota Fidžillä hindin opintoja, joita tuetaan Intiasta käsin.
Fidžin intialaisten keskuudessa fidžinhindi on hindiä suositumpi kieli ja sitä käytetään jokapäiväiseen keskusteluun ennemmin kuin hindiä. Myös kielitieteilijät ovat asettuneet fidžinhindin puolelle ja tuoneet esille, että kieli on oma, hindistä itsenäinen, kielensä, jonka puhujat eivät ole vain huonosti hindiä puhuvia fidžiläisiä. Asiantuntijoiden piireistä on myös kannustettu kouluja opettamaan fidžinhindiä.
Gin

Gin tai GIN tarkoittaa ainakin seuraavia asioita:
GIN, Guinean maakoodi
gini (engl. gin), alkoholijuoma
Ginga Nagareboshi Gin, yksi Hopeanuoli-mangan ja -animen vaihtoehtoisista nimityksistä
Gin, (suom. Hopeanuoli), Hopeanuoli-mangan ja -animen päähenkilö
Fugging

| Fugging |
| --- | --- |
 Fuggingin (ennen vuotta 2021 Fucking) kylän edustalla ollut nimikyltti oli Itävallan varastetuin liikennemerkki.
 Fugging
 Koordinaatit: 48°04′02″N, 12°51′49″E 
Valtio:  Itävalta
Osavaltio:  Ylä-Itävalta
Piirikunta:  Braunau am Inn
Kunta:  Tarsdorf
Hallinto:  
 – Asutustyyppi:  kylä
Korkeus:  478 m
Väkiluku (2020)  (arvio):  106
Aikavyöhyke:  UTC+1
 – Kesäaika:  UTC+2
Postinumero:  5121
Suuntanumero(t):  06278
Infobox OKVirheellinen NIMI-arvo: 
Fugging (ennen vuotta 2021 Fucking) on kylä Tarsdorfin kunnassa Itävallassa lähellä Salzburgia. Fuggingin asukasluku oli vuoden 2020 arvion mukaan 106. Kylä perustettiin vuonna 1070.
Nimen alkuperä

Kylän nimenä oli Fucking vuosina 1070–2020. Nimen lähtökohtana on ollut alueella 700-luvulla asunut mies nimeltä Focko. Ing on vanhassa saksan kielessä kansaa tai ihmisiä monikossa tarkoittava pääte, joten Fucking tarkoittaa lähinnä "Fockon jälkeläisten/väen kotipaikkaa".
Vuonna 2004 asukkaat järjestivät äänestyksen, pitäisikö kylän nimi muuttaa, mutta enemmistö äänesti sitä vastaan. Syynä äänestyksen järjestämiseen oli jatkuvasti katoavat kaupunginnimikyltit: fucking on englannin kielen alatyylinen sana, joka tarkoittaa sukupuoliyhdyntää.
Huhtikuussa 2012 levisi huhuja, että kylän nimeksi vaihdettaisiinkin Fugging. Kysyttäessä pormestari kuitenkin kiisti väitteen.
Vuonna 2020 päätettiin, että kylän nimi vaihdetaan. Kylän nimenä on ollut Fugging 1. tammikuuta 2021 lähtien.
Olutmerkki Fucking Hell on saanut nimensä kylän entisen nimen mukaan.
Aiheesta muualla

Kuvia tai muita tiedostoja aiheesta Fugging Wikimedia Commonsissa
Kylän nimenä on ollut Fugging vuodesta 2021. Kuvassa uusi nimikyltti vuonna 2022.
Gina

Gina voi viitata johonkin seuraavista:
Gina, naisen etunimi
Gina, suomalainen rockyhtye
Gina G, australialainen poplaulaja
Gina Tricot, ruotsalainen vaatekauppaketju
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gina”, voi hakea sivunnimihaulla, laajalla sivunnimihaulla tai tekstihaulla.